Document ID: 31995R0753

KOMMISSIONENS FORORDNING (EF) Nr. 753/95 af 3. april 1995 om ophævelse af forordning (EF) nr. 2561/94 om undtagelsesforanstaltninger til støtte for markedet for svinekød i Spanien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved akten vedrørende Østrigs, Finlands og Sveriges tiltrædelse, særlig artikel 20, og
ud fra følgende betragtninger:
På grund af udbrud af afrikansk svinepest i bestemte produktionsområder i Spanien, hvor der typisk opdrættes iberiske svin, blev der ved Rådets beslutning 89/21/EØF af 14. december 1988 om undtagelse af visse dele af Spaniens område fra forbud på grund af afrikansk svinepest (2), senest ændret ved Kommissionens beslutning 94/475/EF (3), fastlagt en sygdomsramt og en sygdomsfri region, og der blev fastsat undtagelsesforanstaltninger til støtte for markedet for svinekød for denne medlemsstat ved Kommissionens forordning (EF) nr. 2561/94 (4), senest ændret ved forordning (EF) nr. 155/95 (5);
på grund af fremskridtene i sundhedsforholdene bør undtagelsesforanstaltningerne til støtte for markedet bringes til ophør; forordning (EF) nr. 2561/94 bør derfor ophæves;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Forordning (EF) nr. 2561/94 ophæves.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. april 1995.

Labels: 3
17
18
6